
Татарстанга РФ мәдәният министры Владимир Мединский килде. “Казан” халыкара аэропортында аны ТР Премьер-министры Алексей Песошин каршы алды.

Владимир Мединский Татарстан Мәдәният министрлыгының йомгаклау коллегиясе утырышында катнашачак, аның барышында ведомствоның 2018 елдагы эшчәнлегенә нәтиҗә ясалачак.

РФ мәдәният министры бүген шулай ук “Мәдәни мирас: борынгы Болгар һәм Зөя утрау-шәһәрлеге” проектының гамәлгә ашырылу нәтиҗәләренә багышланган тантаналы чараларда катнашачак. “Пирамида” комплексында узачак тантанада Татарстан Республикасы Президенты Рөстәм Миңнеханов һәм ТР Дәүләт Киңәшчесе Минтимер Шәймиев катнашачак.
Казанга РФ мәдәният министры Владимир Мединский килде